b'\n_START_ARTICLE_\nK\xc3\xb8benhavns Byret\n_START_PARAGRAPH_\nK\xc3\xb8benhavns Byret er Danmarks st\xc3\xb8rste byrett og domstol for K\xc3\xb8benhavns rettskrets. Den har sete i Domhuset p\xc3\xa5 Nytorv._NEWLINE_Domhuset ble bygget i 1815 (arkitekt C.F. Hansen) som byens r\xc3\xa5dhus; etter ibruktakningen av det n\xc3\xa5v\xc3\xa6rende K\xc3\xb8benhavn r\xc3\xa5dhus anvendes bygningen alene av byretten. Over inngangen til bygningen st\xc3\xa5r de bevingede innledningsord fra Jyske Lov Med lov skal man land bygge.\n_START_SECTION_\nHistorie\n_START_PARAGRAPH_\nS\xc3\xa5 vidt vites har omr\xc3\xa5det omkring Gammeltorv og Nytorv alltid v\xc3\xa6rt hjemsted for den d\xc3\xb8mmende makt i byen. S\xc3\xa5ledes er byretten sammen med blant annet universitetet og en rekke kirker noen av de f\xc3\xa5 institusjoner som alltid har v\xc3\xa6rt plassert samme sted gjennom \xc3\xa5rhundrene.\n_START_SECTION_\nRettens historie\n_START_PARAGRAPH_\nI middelalderen hadde man et byting hvor sakerne ble avgjort av byfogden. Tingets avg\xc3\xb8relse kunne s\xc3\xa5 ankes til r\xc3\xa5dstueretten, som dels besto av borgermestre og r\xc3\xa5dmenn fra magistraten._NEWLINE_Utviklingen av domstolenes organisering forl\xc3\xb8p annerledes i K\xc3\xb8benhavn enn i resten av Danmark. Byen var landets mest betydningsfulle \xe2\x80\x93 ikke minst i kraft av hjemstedet for kongen. S\xc3\xa5ledes fikk byen, etter eneveldets innf\xc3\xb8relse, sin f\xc3\xb8rste politimester i 1682 samtidig med opprettelsen av to nye domstoler: Hofretten og borgretten. Disse erstattet den hittidige g\xc3\xa5rdsretten p\xc3\xa5 K\xc3\xb8benhavns Slot. De to nye domstolene skulle d\xc3\xb8mme i saker med kongens ansatte og senere de fleste av byens rangspersoner._NEWLINE_Fire \xc3\xa5r senere i 1686 ble det opprettet en s\xc3\xa6rlig unders\xc3\xb8kelsesrett som skulle behandle saker om tyveri og heleri._NEWLINE_Like etter \xc3\xa5rhundreskiftet ble det i 1701 opprettet en politirett for de minste straffesakene._NEWLINE_Ved siden av disse \xc2\xaboffentlige\xc2\xbb domstolene fantes det andre typer av domstoler. Eksempelvis hadde kirken, og senere universitetet, en tamperrett, som tok seg av ekteskapssaker. Dette bet\xc3\xb8d at rettssystemet var temmelig innviklet, hvilket ogs\xc3\xa5 ble tydeliggjort av at dommerne hadde vidt forskjellige bakgrunner og var uten juridisk utdannelse. Dette ble det demmet opp for da man i 1736 innf\xc3\xb8rte den juridiske embedseksamen._NEWLINE_Alle disse domstolene ble i 1771 samlet av Johann Friedrich Struensee til Hof- og Stadsretten, som skulle behandle alle sivile saker og straffesaker mellom K\xc3\xb8benhavns innbyggere. Moderniteten ble likeledes understreket ved at man i 1790 kun hadde \xc3\xa9n enkelt dommer uten juridisk embedseksamen._NEWLINE_I 1805 ble r\xc3\xa5dstuerettene og de gamle landsting nedlagt med innf\xc3\xb8relsen av to landsoverretter plassert i henholdsvis Viborg og K\xc3\xb8benhavn. For hovedstadens vedkommende ble landsoverretten lagt sammen med byretten, s\xc3\xa5 man hadde Den Kongelige Landsoverret samt Hof- og Statsret i K\xc3\xb8benhavn. Dette gav retten status av f\xc3\xb8rste instans for samtlige sivile saker og med direkte anke til H\xc3\xb8jesteret. Straffesakene ble dog utskilt 40 \xc3\xa5r senere til Kriminal- og Politiretten i K\xc3\xb8benhavn, som dog ogs\xc3\xa5 hadde direkte anke til H\xc3\xb8jesteret._NEWLINE_Denne ordningen fungerte frem til 1919 med vedtagelsen av Retsplejeloven med det n\xc3\xa5v\xc3\xa6rende system hvor landsoverretten ble selvstending (\xc3\x98stre Landsret) og K\xc3\xb8benhavns Byret ble videref\xc3\xb8rt fra de to hittige byretter.\n_START_SECTION_\nI dag\n_START_PARAGRAPH_\nI dag er K\xc3\xb8benhavns Byret landets st\xc3\xb8rste og betjener pr. 1. november 2007 med sine 57 jurister (herav 42 dommere) og ca. 150 ikke-jurister en stor del av K\xc3\xb8benhavns Kommune og Drag\xc3\xb8r og T\xc3\xa5rnby kommuner fra rettslokaler fordelt p\xc3\xa5 flere adresser. Samlet betjenes ca. 400.000 innbyggere i nevnte kommuner._NEWLINE_Sivile saker og straffesaker gjennomf\xc3\xb8res fra rettslokaler beliggende i Domhuset p\xc3\xa5 Nytorv og fra rettslokaler beliggende i Slutterigade og p\xc3\xa5 R\xc3\xa5dhuspladsen. Skiftesaker, notarialforretninger, fogd- og tinglysningssaker behandles i Hestem\xc3\xb8llestr\xc3\xa6de 4\xe2\x80\x936. Grundlovsforh\xc3\xb8r behandles i K\xc3\xb8benhavns Byrets avdeling for Grundlovsforh\xc3\xb8r (\xc2\xabDommervakten\xc2\xbb) p\xc3\xa5 K\xc3\xb8benhavns politig\xc3\xa5rd.'